NAV: Csütörtök a határidő! | BOON
BOON Borsod-Abaúj-Zemplén NAV: Csütörtök a határidő! NAV: Csütörtök a határidő!	2016.02.24 19:15	Akt.: 2016.02.24 19:44	Adózási szempontból nemcsak május 20-a fontos határidő!	Miskolc – Az egyéni vállalkozók mellett magánszemélyeket is érinti a bevallási kötelezettség. Az egyéni vállalkozóknak és az áfafizetésre kötelezett magánszemélyeknek az 1553-as nyomtatvány kitöltésével és benyújtásával 2016. február 25-ig kell eleget tenniük személyijövedelemadó-bevallási és fizetési kötelezettségüknek – hívja fel a figyelmet portálunkon keresztül is a Nemzeti Adó- és Vámhivatal B.-A.-Z. Megyei Adó- és Vámigazgatósága.
A február 25-i bevallási és befizetési határidő az EVA hatálya alá tartozó egyéni vállalkozókra és a KATA szerint adózókra is vonatkozik (utóbbiaknak a 40 százalékos mértékű adót kell ezen határ­időig megfizetni). Az éves elszámolást az EVA-alanyoknak a 1543-as, a KATA hatálya alá tartozóknak pedig a 15KATA megnevezésű nyomtatványon kell benyújtaniuk.
A bevallást a fő szabály szerint elektronikusan kell eljuttatni a NAV-hoz, azonban a kiegészítő tevékenységet folytató (nyugdíjas) egyéni vállalkozó, a munkáltatónak, kifizetőnek nem minősülő, áfafizetésére kötelezett magánszemély papíron is beadhatja szja-bevallását. A kisadózó egyéni vállalkozó is benyújthatja papír alapon a 15KATA nyomtatványt.
Átutalással, csekkel…
A pénzforgalmi számlanyitásra kötelezetteknek átutalással kell befizetniük az adót. A többi adózó az átutalás mellett a kijelölt ügyfélszolgálatokon bankkártyával és csekkel is fizethet.
VISSZA A KEZDŐOLDALRA	Címkék: bevallási kötelezettség.egyéni vállalkozó, Miskolc, NAV, személyijövedelemadó-bevallási és fizetési kötelezettség	0Hozzászólás	Google Keresés	Boon	További hírek a Borsod-Abaúj-Zemplén kategóriából
BOON - Kultúra	Az újhelyi sísport megteremtői	BOON - Kultúra	A digitális világban is szépírók – díjazták őket Miskolcon	BOON - Gyerekprogramok	Fotók: Kóbor lovagok és a Mikulás Miskolcon	Sporthírek